กูรูย้ำ ASEFA กำไร-รายได้ครึ่งปีหลังสุดแกร่งมีแรงหนุนงานสายสีม่วง-ภาครัฐฯยันระยะยาว
โบรกฯชี้ ASEFA กำไร-รายได้ไตรมาส 3-4 ปี 58 แข็งแกร่ง งานสายสีม่วง-ภาครัฐฯหนุนระยะยาว กำไรปีหน้ามีแนวโน้มโต ไม่ต่ำกว่า 20% ราคาเป้าหมาย 6.5 บ.
1 ธ.ค. 2558

บล.ยูโอบี เคย์เฮียน (ประเทศไทย) ระบุในบทวิเคราะห์ (1 ธ.ค.) แนะนำหุ้นบริษัท อาซีฟา จำกัด (มหาชน) หรือ ASEFA (ราคาเป้าหมาย 6.5 บาท) ได้ประโยชน์จากการเติบโตของกำไรและรายได้อย่างแข็งแกร่งในไตรมาส 3 และไตรมาส 4 ปีนี้ และได้ประโยชน์โดยตรงจากการเติบโตของโครงสร้างพื้นฐานภายในประเทศและนโยบายการลงทุนของรัฐบาล ส่วนกำไรปีหน้ามีแนวโน้มโต ไม่ต่ำกว่า 20% จากปีก่อน โดยจะขยายสาขาอย่างต่อเนื่อง และมีแรงหนุนจากงานรถไฟฟ้าสายสีม่วงประมาณ 200 ล้านบาท และงาน government data center ในระยะยาวอีกด้วย